
LÜHISELGITUS
EL on juba pikka aega olnud kestlikkuse ja äriühingute hoolsuskohustuse valdkonnas maailmas esirinnas ning on tegutseb selle nimel, et nii liidus kui ka kogu maailmas toimuks keskkonnaalases ja sotsiaalses kestlikkuses ülespoole suunatud lähenemine. Kestlikkusaruandluse ja äriühingute hoolsuskohustuse valdkonnas on selle näiteks direktiivid 2006/43/EÜ, 2013/34/EL, (EL) 2022/2464 ja (EL) 2024/1760, millega loodi äriühingute kestlikkusaruandluse ja hoolsuskohustuse jaoks tugev platvorm. Nende direktiividega tagati muu hulgas, et kestlikkusega seotud andmed ja riskidega seotud teave, mida on vaja nii investoritel kui ka kuritarvitusi hindavatel valitsusvälistel organisatsioonidel, on kättesaadav, ning et olemas on äriühingutele mõeldud mehhanismid, mille abil hoolsuskohustuse protsesse ja kogu oma väärtusahelate kestlikkust parandada, samuti tagati kogu väärtusahela ulatuses parem õiguskaitse kättesaadavus neile, kellele on tekitatud kahju. 
Komisjoni praeguse ettepaneku puhul on oht, et hiljuti loodud kestlikkusaruandluse ja hoolsuskohustuse raamistiku põhielemendid kaotatakse. Eesmärk äriühingute aruandluskohustusi lihtsustada on kiiduväärt. Samuti on tervitatavad sammud, mis on seotud muu hulgas elektroonilise aruandluse või suuniste ulatuslikuma kasutamisega. Sellest hoolimata ei saa lihtsustamine tähendada ulatuslikku dereguleerimist, sest see on kõikide varasemate direktiivide eesmärkidega vastuolus. Õigusaktide põhiosade kehtetuks tunnistamine võib tekitada ettevõtjatele regulatiivse ebakindluse ja takistada kahjukannatajatel saada õiguskaitset ning see takistab ka kvaliteetsete, võrreldavate ja üksikasjalike kestlikkusandmete kättesaadavust, mida nii investorid kui ka äripartnerid väga vajavad. Kuigi eriti VKEsid tuleb aruandlusnõuetega ülekoormamise eest tõepoolest kaitsta, tuleb selle eesmärgi saavutamiseks leida lihtsam ja parem viis kui olemasoleva kestlikkusaruandluse ja hoolsuskohustuse raamistiku põhiosade lõhkumine.
******
Tööhõive- ja sotsiaalkomisjon palub vastutaval õiguskomisjonil teha ettepanek komisjoni ettepanek tagasi lükata.

[bookmark: FootprintPageAD]LISA: SISENDI DEKLARATSIOON
<FootprintIntro>Vastavalt kodukorra I lisa artiklile 8 kinnitab arvamuse raportöör, et kasutas arvamuse koostamisel enne selle komisjonis vastuvõtmist oma arvamuses toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1] kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt:</FootprintIntro> [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Finnwatch
Soome Ametiühingute Keskorganisatsioon (SAK)
Euroopa säästva investeerimise foorum
Euroopa Ametiühingute Keskliit (ETUC)
Soome Spetsialistide ja Juhtivtöötajate Keskliit (AKAVA)
Soome Professionaalide Keskliit (STTK)
Soome arenguvaldkonna valitsusvälised organisatsioonid (Fingo)
ÜRO ettevõtete ja inimõiguste töörühm
Euroopa ettevõtjate vastutuse koalitsioon (ECCJ)
Amnesty International
Euroopa Keskpank


Eespool esitatud loetelu koostamise eest vastutab ainuisikuliselt arvamuse raportöör.
Kui loetelus on märgitud füüsiliste isikute nimi või ametikoht või mõlemad, kinnitab arvamuse raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

